Skriveklubben
2025-11-24 15:30 - 18:30 (Europe/Copenhagen) | Biblioteket Sønderborg, Nørre Havnegade 15, Sønderborg, 6400, Danmark
Mod det uendelige skriveunivers!
Er du vild med at skrive og finde på dine egne historier?
Vil du udforske dit eget og andres kreative univers?
Så er Skriveklubben lige for noget for dig!
Skriveklubben er for børn og unge på 6.-10. klassetrin. Vi mødes mandage i lige uger til hygge, snak, grin og masser af spændende skriveundervisning.
Underviserne er Anna og Michelle fra biblioteket og forskellige gæsteforfattere.
Du kan læse mere og tilmelde dig Skriveklubben her: www.biblioteket.sonderborg.dk/skriveklubben
Begivenheden foregår her:
Biblioteket Sønderborg
Niveau p1, lokale Mp1.1, Nørre Havnegade 15, 6400, Sønderborg
Læs mere om eventet og køb en evt. billet her.

Edith Piaf: Frankrigs store sangerinde
2025-11-24 19:00 - 20:30 | Biblioteket Sønderborg, Nørre Havnegade 15, Sønderborg, 6400, Danmark
Lillian Hjorth-Westh fortæller historien om Frankrigs store sangerinde Edith Piaf
Oplev den fascinerende historie om Edith Piaf – den legendariske franske sangerinde, “spurven”, kendt for sine dybtfølte sange som “Non, je ne regrette rien” og “La vie en rose” og for sin unikke stemme. Selvom mange kender hendes musik, er der færre, der kender til det dramatiske liv, hun levede. Lillian Hjorth-Westh tager os med på en rejse gennem Piafs liv, fra hendes fødsel i 1915 i det fattige Belleville-kvarter i Paris til hendes tid på de store scener verden over.
Foredraget trækker på bogen Piaf – Frankrigs store sangerinde, skrevet af Piafs halvsøster, Simone Berteaut, der giver et personligt indblik i Piafs liv. Vi udforsker de op- og nedture hun oplevede, og vi vil høre hendes smukke sange, der understøtter fortællingen.
På trods af at hun kun blev 48 år, efterlod Piaf et varigt indtryk på musikverdenen, og hun fortsætter med at inspirere. Få den gribende historie bag en af verdens mest elskede sangerinder, og lad dig berøre af hendes musik og livsrejse.
Lillian Hjorth-Westh er uddannet lærer og har været foredragsholder gennem mange år på højskoler og i foreninger i hele landet.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Karlas Tju-Hej i Gråsten
2025-11-25 09:30 - 10:00 | Biblioteket Gråsten, Ahlmannsparken, Gråsten, Syddanmark, 6300, Danmark
Tag dine små børn med til hygge og sjov på et bibliotek nær dig
Børnebibliotekaren Karla har instrumenter, bamser og rasleæg med i sin kuffert, og det hele bliver aktivt brugt.
Vi synger både nye og gamle børnesange, og vi har altid en hyggelig formiddag sammen.
For børn 0-3 år og deres voksne.
Begivenheden foregår her:
Biblioteket Gråsten
, Ahlmannsparken Ahlefeldvej 4, 6300, Gråsten
Læs mere om eventet og køb en evt. billet her.

Forfatterbesøg
2025-11-25 10:00 - 11:00, 2025-11-25 11:30 - 12:30 | Biblioteket Sønderborg, Nørre Havnegade 15, Sønderborg, 6400, Danmark
Mød forfatter Merlin P. Mann og tegneserieskaber Palle Schmidt
Gi’ klassen en spændende oplevelse, når makkerparret Merlin P. Mann og Palle Schmidt besøger biblioteket. Sammen med børnene vil de skabe de fedeste historier – live og lige på stedet!
Merlin P. Mann er forfatter til bl.a Taynikma-serien og animationsserien HØJ, mens Palle Schmidt er forfatter og tegneserietegner. Sammen vil de hjælpe eleverne med at få skabt en sjov, skør og spændende historie i fællesskab.
Merlin står for at engagere eleverne i at skabe en historie med hovedperson, modstander, sted og plot. Undervejs tegner Palle, hvad eleverne bestemmer, så det hele bliver en interaktiv og sjov oplevelse.
Klassen får efterfølgende lov til at beholde alt materialet, så der kan arbejdes videre med historien, enten som tegneserie, collage eller som afsæt i skriveøvelser.
For børn 10-12 år (4.-6. klasse) og deres voksne.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Læseheltene
2025-11-25 14:30 - 15:30 | Biblioteket Gråsten, Ahlmannsparken, Gråsten, Syddanmark, 6300, Danmark
Kunne du tænke dig at blive en helt?
Så meld dig til Læseheltene, hvor alle med lyst til at læse mødes.
Sammen læser vi, snakker om bøger og anbefaler de bedste til hinanden. Der er altid saft på kanden og lidt godt til ganen.
For børn i 4.-5. klasse.
Tilmeld dig Læseheltene ved at sende en mail til Lita på lpes@sonderborg.dk
Begivenheden foregår her:
Biblioteket Gråsten
, Ahlmannsparken Ahlefeldvej 4, 6300, Gråsten
Læs mere om eventet og køb en evt. billet her.

LitteraturBINGO
2025-11-25 16:30 - 17:30 | Biblioteket Sønderborg, Nørre Havnegade 15, Sønderborg, 6400, Danmark
Bogholderiet inviterer på en litterær rejse og vind fantastiske præmier ved at lytte og krydse af på din bingoplade!
Tag med på en spændende rejse gennem litteraturen, og få et indblik i de romaner, der har gjort et helt særligt indtryk på de to
belæste bibliotekarer Frederikke Wiinholt og Hanne M. Sørensen.
Til LitteraturBINGO udleveres en bingoplade med en række ord til alle deltagere. Herefter læses et uddrag af en af romanerne højt, og så gælder det om at spidse ører og krydse af, når de ord, der forhåbentlig er på din plade, læses op.
Der er naturligvis gode gevinster på højkant til alle dagens vindere.
Begivenheden foregår her:
Biblioteket Sønderborg
Niveau 2, Indsigten, Nørre Havnegade 15, 6400, Sønderborg
Læs mere om eventet og køb en evt. billet her.

Temaaften om DGI Landsstævne 2029
2025-11-25 19:00 - 21:00 | Idrætshøjskolen Sønderborg, Friheds Allé 42, Sønderborg, 6400
Sønderborg Kommune skal være værtskommune for DGI Landsstævne 2029.
Vi ønsker at involvere alle, der har lyst til at bidrage med idéer, forslag og inspiration til, hvordan vi sammen kan skabe et fantastisk landsstævne.
Der serveres kaffe og kage.
Program:
19.00 Velkomst v. Christel Leiendecker, formand for Udvalget for Kultur, Idræt og Medborgerskab
19.05 Præsentation af program og proces for aftenen v. Peter Norman, direktør for Kultur og Erhverv
19.10 Introduktion til DGI Landsstævnet v. Annemarie Michelsen, chef for Events og DGI Verdensholdet
19.20 Sønderborgs rolle som værtskommune v. Casper Rasmussen, chef for Kultur, Idræt og Fritid
19.25 Betydningen af et Landsstævne i vores landsdel v. Hanne Lene Haugaard, formand for DGI Sønderjylland
19.30 Workshop: Idéindsamling og dialogcafé v. Casper Rasmussen, chef for Kultur, Idræt og Fritid
20.45 Opsamling og afrunding v. Casper Rasmussen, chef for Kultur, Idræt og Fritid

Julekoncert med Johnny Hansen på Cafe Alsion
2025-11-25 19:00 - 21:30 | Café Alsion, Alsion 2, Sønderborg, 6400
Kom og vær med til den traditionsrige julekoncert på Cafe Alsion, hvor Mandskoret Sønderborg og Johnny Hansen synger en række kendte og populære julemelodier, ligesom publikum også selv får rørt stemmerne i en række fællessange – og i pausen er der som altid kaffe/te og lagkage.

Pris 195 kr, incl kaffe/te og lagkage

Billetter kan købes ved telefonisk henvendelse til 26226336 (bedst formiddag),eller via mandskorets hjemmeside https://mandskoret.dk/
Velmødt til en koncertaften fyldt med skønsang og julestemning.

(Koncerten er sponsoreret af Danfoss, Linak og DOF Sønderborg)

Julearrangement Haveselskabet Sønderborg
2025-11-25 19:00 - 22:00 | Frivillighedens Hus, 6400 Sønderborg, Perlegade 50, Sønderborg, 6400
Til julearrangementet i år kommer Gert Jensen som mange kender fra TV Syd, de grønneste fingre. Han vil vise os sit bud på advents- og juledekorationer i naturens materialer. Alt bliver bortloddet efterfølgende.
Mange vil også huske Gert fra år tilbage, hvor han lavede mange fine og naturlige kreationer som heldige vindere kunne tage med hjem. Sidste gang var i nov. 2002
Arrangementer koster 90 kr. for medlemmer af haveselskabet og 140 kr. for ikke medlemmer. Kaffe/te og kage er inkluderet i prisen.
Billetter købes på stedet.

Sønderjyder i det tyske ubådsvæsen under Første Verdenskrig
2025-11-25 19:30 | Sønderborg Slot, Sønderbro 1, Sønderborg, 6400, Danmark
Kom med på tur tilbage i historien sammen med Rene Rasmussen.
De to højst dekorerede sønderjyske krigsdeltagere under Første Verdenskrig var begge ubådskaptajner, nemlig Max Valentiner og Robert Moraht.
De modtog begge den fornemme og sjældne orden Pour le Mérite for deres krigsindsats.
Ved Første Verdenskrigs udbrud var ubåden endnu et helt nyt og uprøvet våben, som ingen forventede sig meget af. Men det skulle snart ændre sig, og for den tyske søkrigsførelse kom ubåden til at yde den vigtigste – men også den måske mest omdiskuterede – krigsindsats.
I foredraget møder vi både de to berømte kaptajner, men også mange andre sønderjyder, der gjorde tjeneste som matroser, torpedogaster, bådsmænd, maskinister og andet i det tyske ubådsvæsen.

Karlas Tju-Hej i Sønderborg
2025-11-26 09:30 - 10:00 | Biblioteket Sønderborg, Nørre Havnegade 15, Sønderborg, 6400, Danmark
Tag dine små børn med til hygge og sjov på et bibliotek nær dig
Børnebibliotekaren Karla har instrumenter, bamser og rasleæg med i sin kuffert, og det hele bliver aktivt brugt.
Vi synger både nye og gamle børnesange, og vi har altid en hyggelig formiddag sammen.
For børn 0-3 år og deres voksne.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Far på færde
2025-11-26 10:00 - 12:00 | Biblioteket Sønderborg, Nørre Havnegade 15, Sønderborg, 6400, Danmark
Er du far på barsel eller går du hjemme med dit barn?
Så kom ned på Børnebiblioteket og få et fællesskab med andre fædre og deres børn.
“Far på færde” finder sted hver onsdag formiddag kl. 10.00-12.00, hvor I kan mødes til leg, snak og hyggeligt samvær i Børnebiblioteket.
Tilbuddet er helt uforpligtende, og I kan komme og gå, som det passer jer.
For fædre med børn i alderen 0-1½ år.
Begivenheden foregår her:
Biblioteket Sønderborg
Børnebiblioteket, Nørre Havnegade 15, 6400, Sønderborg
Læs mere om eventet og køb en evt. billet her.

Tænkepauser: Fordybelse
2025-11-26 17:00 - 18:00 | Biblioteket Sønderborg, Nørre Havnegade 15, Sønderborg, 6400, Danmark
Hvis bare der var mere tid til fordybelse! Så ville vi begynde at meditere, læse flere gode bøger og føre dybe samtaler med vores venner. Eller ville vi nu også det?
Fordybelsen er slet ikke så let at opnå. Den kræver ikke bare tid, men også rum og rammer, og den kræver øvelse og vedholdenhed. Nogle gange. Andre gange indfinder den sig helt af sig selv. Vi kommer i flow og glemmer alt omkring os. Vi bliver måske så opslugte, at vi ender med at fortabe os fx i et sjovt spil, en god tv-serie eller vores yndlingshobby.
Kan man fordybe sig i fordybelse på kort tid? Nej, faktisk ikke. Men så måske alligevel i dette foredrag, der præsenterer dig for fordybelsens glæder og goder og også dens udfordringer og bagsider.
Foredragsholderen er Kristiane Hauer er cand.mag. i dansk og kunsthistorie og forsker (ph.d.) i læsning og fordybelse. Hun er forfatteren til tænkepausen Fordybelse, som udkom i februar i år. I den undersøger hun blandt andet, hvad der sker, når vi dybdelæser, hvordan vi kan give skoleelever mere fordybede læseoplevelser, og hvad det i det hele taget vil sige at være fordybet.
Alle deltagere får et eksemplar af Fordybelse med hjem.
Begivenheden foregår her:
Biblioteket Sønderborg
Niveau 2, Indsigten, Nørre Havnegade 15, 6400, Sønderborg
Læs mere om eventet og køb en evt. billet her.

Kvinde om bord
2025-11-26 19:00 - 20:00 | Biblioteket Augustenborg, Stadionvej 8, Augustenborg, 6440
Sønderjyske kaptajnsfruer på langfart
Tag med på en rejse tilbage til 1800-tallets anden halvdel, hvor kaptajnsfruerne satte sejl på langfart sammen med deres mænd.
Historiker Mikkel Leth Jespersen dykker med udgangspunkt i sin nyeste bog, Kvinde om bord, ned i disse kvinders liv, deres oplevelser i eksotiske havnebyer, og hvad globaliseringen får af betydning for deres hverdag. Oplev en hidtil ukendt fortælling om kærlighed, kønsroller og kvindeidealer, der udfordrer den traditionelle søfartshistories stereotyper.
Vi får et unikt indblik i deres liv om bord på skibene og på rejser til destinationer som Buenos Aires, Cape Town, Singapore og Hongkong – langt fra deres hverdag i Sønderborg og Aabenraa.
Kvinde om bord var også nomineret til prisen ”Årets historiske bog 2024”.
Mikkel Leth Jespersen er historiker, ph.d. og formand for Historisk Samfund for Sønderjylland. Han har bl.a. været medforfatter og redaktør på tobindsværket Sønderjysk søfarts historie  og skrevet Dronningen griber magten .
Begivenheden foregår her:
Biblioteket Augustenborg
, Stadionvej 8, 6440, Augustenborg
Læs mere om eventet og køb en evt. billet her.

TV 2: Alletiders juleshow
2025-11-26 20:30 | Koncertsalen Alsion, Alsion 2, Sønderborg, 6400, Danmark
Glæd dig til et spektakulært juleshow i Koncertsalen Alsion fyldt med magi, musik og uforglemmelige øjeblikke!
TV 2’s Alletiders Juleshow har gennem årene præsenteret nogle af Danmarks største stjerner, heriblandt Malte Ebert, Tim Christensen, Christopher, Tina Dickow, Lis Sørensen, Oh Land, Burhan G, Sanne Salomonsen, Anne Linnet, Rasmus Seebach – og mange flere!
Vi kan næsten ikke vente med at løfte sløret for 2025s imponerende lineup, som vi glæder os til at afsløre senere på året. Én ting er sikkert: Sønderborg og Koncertsalen Alsion bliver centrum for årets største og flotteste julewhow, når Allertiders Juleshow fylder salen med lys, musik og glæde!
Værter: Natasja Crone og Melvin Kakooza
Solisterne offentliggøres først senere på året. Men vi tør godt love, at det bliver fuldstændigt fantastisk!

Årets Business Event 2025
2025-11-27 15:45 - 20:00 | Business College Syd, Søndre Landevej 30, Sønderborg, 6400
Årets Business Event – en festaften for det lokale erhvervsliv
Vækstvirksomheder, Kometvirksomheder og I·PRIS 2025
Torsdag den 27. november inviterer Sønderborg Vækstråd igen til fejring af lokale virksomheder og iværksættere til Årets Business Event, der afholdes på Business College Syd.
Program:
15:45 Dørene åbnes; registrering og netværk
16:15 Velkomst ved Michael Willemar
16:25 Oplæg af Jesper Bergstrøm
17:05 I-PRIS finale: Live pitch
17:45 Pause med let anretning og netværk
18:30 Kåring af Sønderborg Vækstpris
18:40 Præsentation af STEAR
18:55 Kåring af Sønderborg Kometpris
19:05 Indslag ved Thomas Eje
19:35 Vinderen af Sønderborg I·PRIS kåres
19:45 Afrunding
20:00 Slut
Jesper Bergstrøm er en af Danmarks mest efterspurgte foredragsholdere og high performance coaches. Med mere end 20 års erfaring inspirerer han virksomheder og ledere til at skabe bedre resultater gennem kropssprog, mindset og adfærdsforståelse.
På Årets Business Event kan deltagerne se frem til et oplæg, der med energi og humor sætter fokus på, hvordan små ændringer i vores adfærd og kommunikation kan skabe store resultater – både i erhvervslivet og i hverdagen. Jesper vil give konkrete værktøjer og indsigter, som man kan tage med sig hjem og omsætte til øget trivsel, motivation og succes i praksis.
Thomas Eje er en af Danmarks mest folkekære entertainere, kendt fra Linie 3, revy, teater og musikalske shows. Med sit unikke talent som både skuespiller, sanger, musiker og komiker har han begejstret publikum gennem årtier. Han er aktuel på scenen i Sønderborgs Revy, og som fastboende på Sydals er han samtidig en del af det lokale kulturliv. Til Årets Business Event kan deltagerne glæde sig til et underholdende indslag, hvor Thomas Ejes musikalitet, humor og lune vil skabe en festlig ramme om aftenen.
Mikkel Christoffersen, CEO for STEAR (Sønderborg Energy & Tech Startup), går på scenen for at fortælle om, hvordan STEAR understøtter fremtidens startups inden for energi og teknologi. Med sig har han to af STEAR iværksættere, som vil pitche deres idéer og give et indblik i, hvordan visioner bliver til virkelighed. STEAR arbejder tæt sammen med Sønderborg Vækstråd om at fremme innovation og iværksætteri i Sønderborg kommune.
Sønderborg Vækstpris
Hvert år uddeler Sønderborg Vækstråd Vækstprisen til en lokal virksomhed, der gennem en længere periode har vist høj vækst og solid bundlinje.
Sønderborg Kometpris
Kometprisen uddeles til en yngre virksomhed, der med afsæt i FN´s verdensmål og et skalerbart forretningskoncept, har leveret en ekstraordinær vækst.
I·PRIS
Den lokale iværksætterkonkurrence, hvor nye og spirende virksomheder pitcher deres idéer live foran publikum. Vinderen af I·PRIS kåres på selve aftenen og anerkendes med en kontant præmiesum.

Filosofisk salon: I samtale med de allerstørste
2025-11-27 16:30 - 17:30 | Biblioteket Sønderborg, Nørre Havnegade 15, Sønderborg, 6400, Danmark
Er fake news egentlig blot gammel vin på nye flasker? Og var Sokrates mest en filosof eller en fuckboy? Det prøver vi at finde ud af, når vi den sidste torsdag i hver måned tager et dyk ned i filosofihistorien og hilser på de største filosoffer.
Vi fælleslæser en tekstbid ad gangen og gennemgår de vigtigste pointer, spørgsmål og tanker, der opstår undervejs. Uanset om du er helt grøn på området eller er dus med Descartes, så er du meget velkommen her, hvor det ikke er en konkurrence om at kunne flest lange ord, men langt mere om at være filosofisk nysgerrig.
Vores egen bibliotekar Claus Jacobsen har en BA i filosofi og dirigerer os dygtigt igennem dagens emne.
Begivenheden foregår her:
Biblioteket Sønderborg
Niveau 2, Indsigten, Nørre Havnegade 15, 6400, Sønderborg
Læs mere om eventet og køb en evt. billet her.

Kant for et større publikum
2025-11-27 17:30 - 19:30 | Alsion 2, 6400 Sønderborg, Alsion 2, Sønderborg, 6400
Den tyske filosof Immanuel Kant levede et på overfladen stilfærdigt liv i Königsberg fra 1724 til 1804. Men han gennemførte en revolution i tænkningen, som stadig i dag er et grundlag for, hvordan vi tænker om moral, viden og æstetik.
Journalist, forfatter og debattør Rune Lykkeberg vil med udgangspunkt i sin nye bog om Kant levere en indføring i de centrale dele af Kants tænkning.

Alle deltagere får et eksemplar af den nye bog (evt. signeret), så nye læsere kan begynde forfra med den revolutionære filosof, og gamle kan genopdage ham. Bemærk let forhøjet billetpris pga. den gratis bog.
Dato: 27.11. 2025
Tid: 17.30-19.15
Sted: Alsion, Sønderborg
Pris: 150 kr.
Arrangeret af Sønderborg Folkeuniversitet. Alle er velkomne.

Vin & Vinyl Special Edition: Leonard Cohen – mellem linjerne
2025-11-27 19:00 - 21:00 | Biblioteket Sønderborg, Nørre Havnegade 15, Sønderborg, 6400, Danmark
Denne aften hylder vi The Godfather of Gloom i ægte Vin & Vinyl-stil. Vi lover dig mørk fløjl til ørerne, lækre dråber til ganen og selskab med to mænd, der begge har Cohen dybt under huden.
Leonard Cohen er manden, der får os til at længes, gruble og sukke henført ind i minderne om fortabt kærlighed. En sand mester i melankoliens kunst – og i at skrive sange, der føles som et langt, varmt brev direkte til dit hjerte – eller til den eks-kæreste, du aldrig har givet helt slip på.
Andrew Cranfield er aftenens Cohen-kompas. Han er bibliotekar, kulturformidler og internationalist – og har i årevis nørdet Cohen med en passion, der får selv de største Cohen-fans til at spidse ører. Han guider os gennem sangerens liv, mytologi og musikalske mesterstykker, krydret med både pladeanbefalinger skæve historier og et par oplæsninger af Cohens digte og tekster.
Bagefter læner vi os tilbage, mens Gary Snider fortolker Cohens sange live. Gary er komponist, poet og sanger med en varm, rå stemme og et dybfølt forhold til Cohens univers. Med guitaren i favnen og en fintfølende nerve for Cohens klassikere, når han helt ind under huden på os, når han afslutter aftenen med en særligt udvalgt set-liste.
Det bliver en aften med poesi, passion og prægtige plader. Snup din billet i god tid – this ain’t no ordinary love song night.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Orange Dage - stop vold mod kvinder - stop hadtale
2025-11-28 15:00 - 20:00 | Frivillighedens Hus, Perlegade 50, Sønderborg, 6400
Kvindeparaplyen i Sønderborg inviterer til et gratis, spændende og varieret Orange Dage-arrangement den 28. november.
PROGRAM:
Kl. 15 starter optoget ved Alspigen sammen med Sønderborg Pipes and Drums
Kl. 15.45 – 20.00: Arrangement i Frivillighedens Hus med:

Musik og sang ved Mia Loua med udgangspunkt i personlige oplevelser
Manja Aarslev fortæller om sit online krisecenter og Club Eline
Mikkeline Sofie Skjerning Thomsen fra Analyse & Tal gør os klogere på facts om hadtale
Paneldebat: Kan hadtale føre til vold? Hvem oplever hadtale? Og hvordan tackler de det? Hvad kan man gøre for at forhindre hadtale? I panelet sidder:

Didde Lauritzen, politiker S, Sønderborg

Mia Loua, sangerinde

Manja Aarslev, Ofre i Fokus & Club Eline

Timm Bøttger, politiker SF, Sønderborg

Ole Nordentoft, ungdomsskoleleder

Kefa Abu Ras, ”Søstre mod vold og kontrol”

Birthe Søllingvrå er moderator.
Arrangementet er gratis og der er kaffe og spisning undervejs.

Soroptimisterne markerer Orange Dage
2025-11-28 - 2025-11-29 | Borgen shopping, Østergade 4, Sønderborg, 6400
STOP VOLD MOD KVINDER OG PIGER
Det er temaet for FNs Orange Dage, der forløber over 16 dage fra den 25. november (FN’s Internationale Dag for Afskaffelse af Vold mod Kvinder) til den 10. december (FNs Internationale Menneskerettighedsdag). Soroptimister verden over ønsker at gøre opmærksom på, at mænd og kvinder skal respektere hinanden i alle forhold og skal stå sammen om at bekæmpe og konfrontere vold.
Soroptimist International Sønderborgs STOP VOLD MOD KVINDER-aktivitet finder sted i Borgen den 28. november kl. 14-20 og den 29. november kl. 10-16.
Her kan du besøge Soroptimisternes Pop-up stand og høre mere om kampagnen, få indblik i tegnene på vold og hvad der kan gøres for at bekæmpe volden. Hør også, hvad der kan gøres lokalt.
På standen kan du støtte Soroptimisternes arbejde for at bekæmpe vold mod kvinder og piger. Her finder du et udvalg af lækkert genbrugstøj og -ting samt juledekorationer.

Elvis Christmas Show
2025-11-28 20:00 | Sønderborg Teater, Strandvej 1, Sønderborg, 6400, Danmark
Oplev en magisk julekoncert med Elvis Christmas Show Feat. Brian Troy, hvor julestemning og rock ‘n’ roll går op i en højere enhed.
Tag med på en musikalsk rejse gennem Elvis Presleys legendariske karriere, når Brian Trøjborg og hans fænomenale orkester leverer et show, der emmer af nostalgi og juleglæde.
Glæd dig til at høre de største hits fra kongens storhedstid krydret med Elvis’ mest elskede julesange.
Med Elvis On My Mind bliver du ført tilbage til 50’ernes rock ‘n’ roll-revolution, genoplever magien fra ’68 Comeback Special og fornemmer glamouren fra ALOHA from Hawaii og Las Vegas-shows i 70’erne – alt sammen i en varm og festlig juleatmosfære.
Brian Trøjborg indtager scenen som The King himself med autentisk look, stemme og bevægelser, der får dig til at føle, at Elvis lever igen. Med sig har han fire dygtige og rutinerede musikere, som leverer et musikalsk akkompagnement i verdensklasse.
Så læn dig tilbage, nyd julestemningen og syng med på klassikere som “Blue Christmas”, “Santa Claus Is Back in Town” og mange flere, når Elvis On My Mind bringer kongens magi til live i en uforglemmelig julekoncert.
“Thank you… Thank you very much, ladies and gentlemen. Merry Christmas!”

Børste Juleshow
2025-11-29 10:30 | Sønderborg Teater, Strandvej 1, Sønderborg, 6400, Danmark
En magisk oplevelse for familiens mindste.
Glæd jer til en fortryllende stund, når børnenes favorit, det charmerende pindsvin Børste fra Minisjang, gæster LiveOplev med sit helt nye juleshow!
Kom og syng med på stemningsfulde julesange, dans jer varme i sneen og oplev en hjertevarm atmosfære fyldt med julestemning og sjov. Showet er særligt tilpasset de yngste familiemedlemmer og varer cirka 35 minutter – en perfekt længde til små julehjerter.
Som prikken over i’et kan børnene efter showet komme helt tæt på og hilse på Børste, inden han snupper sin lille slæde og triller tilbage til Minisjang.

Familiekoncert med Tubalupa
2025-11-29 11:00 - 11:45 | Biblioteket Sønderborg, Nørre Havnegade 15, Sønderborg, 6400, Danmark
Kom med ind i Ole Lund Kirkegaards sprælske og fantasifulde børneunivers
Tubalupa sætter musik til barndomsminderne i et sprælsk og poetisk univers inspireret af Ole Lund Kirkegaard.
Med tuba, trombone, tværfløjte, guitar, harmonika og sang fanger de børnene i fantastiske fortællinger gennem hele koncerten. Det bliver en hyggelig stund for hele familien.
Fra 3 år.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Besøg Kunstværket
2025-11-29 11:00 - 16:00 | KunstVærket, Palævej 9B, Augustenborg, 6440, Danmark
KunstVærket i Augustenborg holder igen åbent hus 29-30.11
Samtidig er der julemarked på Palævej 9, og vi har 2 boder med.
Kom og besøg et kreativt univers med kunstnere inden for alle genre. Der er foto, billedkunst, grafik og keramik med mere. Der er arbejdende værksteder, og kunstnerne besvare gerne spørgsmål om deres arbejdsfelt.
I kan stadig nå at se tema udstillingen “Stilhed” i trappeopgangen.
KunstVærket har eksisteret siden 2014, og er i 2024 flyttet i nye lækre lokaler på Palævej 9B.
Velkommen den 29-30.11 fra kl. 11:00 – 16:00.

Julemarked på Palævej
2025-11-29 11:00 - 17:00 | KunstVærket, Palævej 9B, Augustenborg, 6440, Danmark
Vi er igen i år med på julemarkedet på Palævej, sammen med Augustenborg Gaarden. Der er boder med julepynt, kunsthåndværk, julegodter, gløgg med meget mere.
Julemanden kommer kl. 16:00

Jul i Hertugbyen Augustenborg
2025-11-29 11:00 - 2025-11-30 17:00 | Augustenborg Garden, Palævej 9, Augustenborg, 6440
Gløgg, æbleskiver og duften af gran fylder gårdspladsen ved Augustiana, når Hertugbyen Augustenborg inviterer til julemarked!Oplev smagfulde boder, pakkeleg for børn og voksne – og mød julemanden søndag kl. 16.00.
📍 Augustiana og Augustenborg Garden Bistro📅 29.-30. november 2025 kl. 11–17
#Julemarked #HertugbyenAugustenborg #Hertugbyensudviklingsforum #AugustenborgGarden #Augustiana

Conversation café for foreigners and Danes
2025-11-29 15:00 - 17:00 | Café Bocata, Vemmingbundstræde 62, Vemmingbund, 6310, Danmark
Dear all,
We are starting a new and cozy initiative: A conversation café where foreigners and Danes can meet, speak Danish together, and learn about each other’s culture. No matter if you are new to the area or have lived here for a while, you are very welcome!
When: Saturday, November 29 – afterwards the café will probably take place every last Saturday of each month.
Time: 3:00 PM – 5:00 PM
Where: Café Bocata, Vemmingbundstræde 62, Vemmingbund (close to Broager)
What can you expect?
– A casual, cozy atmosphere and a chat in Danish, both big and small.
– Meeting new people and exchanging experiences.
– No registration – just come when it suits you.
Coffee, tea, and cake can be purchased at special prices.
We look forward to a pleasant afternoon together.
Best regards,
The village associations in Broagerland & Broager Development Forum
Further information:
Ingebeth Clausen at clausen1818@gmail.com
